# DISPOSIZIUN DAL QUINT (per la taxa da plivalur en cas d'ina alienaziun)

## Taxa da plivalur tenor ils art. 19i ss. LPTGR

1. Cun la disposiziun [dal/dals] […] è vegnida fixada ina taxa da plivalur per avantatgs da planisaziun per il bain immobigliar nr. […] en l'autezza da […] francs. Questa disposiziun da taxaziun ha survegnì vigur legala.
2. Tenor l'art. 19n al. 1 LPTGR sto vegnir pajada ina taxa da plivalur tranter auter, sch'il bain immobigliar vegn alienà. Sco alienaziun vala – tenor l'art. 19n al. 2 LPTGR en cumbinaziun cun l'art. 42 LT – er [indicaziun davart l'act giuridic concret].

Tenor l'annunzia da midada da maun da l'Uffizi dal register funsil […] [dal/dals] […] è [la proprietad] vi dal bain immobigliar nr. […] vegnida transferida per [il/ils] […] sin […]. En quest cas sa tracti d'ina alienaziun en il senn da l'art. 19n al. 2 LPTGR, uschia ch'i sto vegnir pajada ina taxa da plivalur da […] francs.[[1]](#footnote-1)

1. Obligà da pajar la taxa è – tenor l'art. 19i al. 3 LPTGR – la proprietaria u il proprietari dal bain immobigliar il mument che la mesira da planisaziun[[2]](#footnote-2) entra en vigur, vul dir l'alienadra u l'alienader. Pliras proprietarias e plirs proprietaris d'in bain immobigliar stattan buns solidaricamain.

[Obligada / Obligadas / Obligà / Obligads] da pajar la taxa [è / èn] pia […].

1. La taxa da plivalur sto vegnir pajada entaifer 60 dis dapi la vigur legala da la disposiziun dal quint. Per pajaments retardads vegn mess a quint in tschains da retard che correspunda al tschains da retard chantunal ch'è lura valaivel. Actualmain importa quel […] pertschient (art. 35m al. 2 OPTGR).
2. Suenter l'entrada dal pajament vegn la vischnanca a procurar d'uffizi ch'i vegnian stizzadas en il register funsil las remartgas tenor l'art. 19w al. 2 cifra 6 LPTGR concernent l'obligaziun da pajar la taxa da plivalur e las remartgas tenor l'art. 19w al. 3 LPTGR concernent il dretg da pegn legal sin il bain immobigliar nr. […], plan […], vischnanca da […].

#### Decisiun

1. [Signur / Dunna proprietari/a dal bain immobigliar] sto pajar a la vischnanca […] francs cun il cedel da pajament agiuntà, e quai entaifer 60 dis dapi la vigur legala da questa disposiziun.
2. Per pajaments retardads vegn debità in tschains da retard da […] pertschient.
3. Per rediger questa disposiziun vegnan incassadas taxas da […] francs.
4. Cunter questa disposiziun poi vegnir fatg recurs tar la Dretgira administrativa dal chantun Grischun entaifer 30 dis dapi la communicaziun.
5. Communicaziun a:

* [signur / dunna proprietari/-a dal bain immobigliar]
* Uffizi per il svilup dal territori

Per la vischnanca

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Il/La president/-a communal/-a] [Il/La chanzlista/-a communal/-a]

Communitgà ils:

Infurmaziun da diever: Ina disposiziun dal quint è necessaria, sch’i dat intschertezzas davart l’entrada da la scadenza.

Quest model d'ina disposiziun da taxaziun è in agid dal chantun. Ina disposiziun sto adina vegnir concepida cun reguard al cas singul concret. Per observar l'attenziun giuridica èsi da prender posiziun concretamain en mintga cas singul davart las objecziuns e davart las explicaziuns da las proprietarias e dals proprietaris dals bains immobigliars pertutgads. Quest model na remplazza betg ina cussegliaziun giuridica. Sias formulaziuns èn mo propostas. Las passaschas che la vischnanca sto en mintga cas cumplettar u precisar èn marcadas cun parantesas quadras […] che cuntegnan variablas sin fund grisch.

1. Sch'ina part dal bain immobigliar vegn alienada, sto la taxa vegnir pajada proporziunalmain (cf. art. 19n al. 4 LPTGR). [↑](#footnote-ref-1)
2. Per bains immobigliars ch'èn engrevgiads cun dretgs da construcziun il mument che la planisaziun entra en vigur, sto la taxa vegnir pajada da la retschavidra u dal retschavider dal dretg da construcziun, sch'ella u el alienescha il dretg da construcziun (art. 19i al. 4 cifra 1 LPTGR). [↑](#footnote-ref-2)